Aya Nakamura

AYA NAKAMURA 
Teraka tamin'ny 10 mai 1995, tao Bamako, Mali i Aya Coco Danioko, izay mampiasa ny anarana hoe: Aya Nakamura eo amin'ny sehatra maha-mpanakanto azy, mpihira frantsay Maliàna

Nanao fandrosoana teo amin'ny sehatry ny mozika izy, tamin'ny alalan'ny rakikira voalohany, mitondra ny lohateny hoe: "Journal intime", taorian'ny fanombohana izay nahasarika ny sain'ny maro tao amin'ny tambajotra sosialy sy fiaraha-miasa maro samihafa, izay nivoaka tamin'ny taona 2017, nahazoany mari-pahankasitrahana "disque de platine", roa taona taty aoriana.Tamin'ny taona 2018, namoaka ny rakikira faharoa mitondra ny lohateny "Nakamura" izy,  izay nahatonga azy ho malaza amin'ny vahoaka maro  noho ny hira "Djadja". Nahazo ny mari-pankasitrahana "disque de diamant", io rakikira io, nivarotra mihoatra ny 550000 dika Frantsa ary mihoatra ny 1,2 tapitrisa maneran-tany.

Ity rakikira ity no rakikira frantsay be mpihaino indrindra maneran-tany, miaraka amin'ny 1,9lavitrisa fihainoana (stremeas)tamin'ny volana aogositra 2024.  Ny hirany dia mahavita mandresy lahatra amin'ireo firenena miteny frantsay sy ny any ivelany.1.https://fr.wikipedia.org/wiki/Aya_Nakamura

Izy no mpanakanto vehivavy miteny frantsay be mpihaino indrindra ao amin'ny Spotify miaraka amin'ny mpihaino 20 tapitrisa isam-bolana, tamin'ny taona 2020. Namoaka ny rakikira fahatelo mitondra ny lohateny hoe: "Aya" izy, tamin'io taona io ihany. Io rakikira io dia nahazo ny mari-mpakasitrahana : "double disque de platine"  tamin'ny taona 2023, namarotana 200000 dika.

Tamin'ny volana janoary 2023, namoaka ny rakikira fahaefatra, mitondra ny lohateny hoe: "DNK" izy, manondro ny anaran'ny fianakaviany hoe Donioko. Nahazo ny mari-mpankasitrahana: "double disque de platine" io rakikira io fito volana taorian'ny nivoahany, niaraka tamin'ny namarotana 100000 dika. Nanomboka ny fitetezam-paritra sy ny iraisam-pirenena izy, ka nivarotra ireo tapakila rehetra ho an'ireo fampisehoana telo tao amin'ny Accor Arena, nandritra ny dimy amby folo minitra, izany hoe tapakila 60000.

Nasain'i Anna Wintour i Aya Nakamura hanatrika ny "Met Gala" tamin'ny 6 may 2024, ary nihira nandritra ny lamaody "Vogue world Paris" tamin'ny jona 2024, amin'ilay hira "fly", amin'ny endrika "orchestré", tao anatin'ilay akanjo rebareba avo lenta nataon'i Jean-Paul Gaultier. Io fampisehoana  io dia noderain'ny mpitsikera sy ireo mpanakanto toa an-dry Madonna.

Nandritra ny lalao olaimpika  fahavaratra 2024, dia izy no nanao ny hira nandritra ny lanonam-panokafana tamin'ny 26 jolay 2024, nahitana mpijery 31,4 tapitrisa tamin'ny fahitalavitra, io no isa ambony indrindra teo amin'ny tantaran'ny  fahitalavitra frantsay.

Tamin'ny 23 febroary 2025, tamin'ny 1ora  sy 48minitra, ny "clip de single Djadja" dia lasa hira fahaefatra amin'ny teny frantsay, nahatratra mihoatra ny 1miliara ny mpijery ao amin'ny "You Tube", aorian'ny "Dernière Danse" an'i Indila, "Papaoutai an'i Stromae, ary "Ego" an'i Willy William. Lasa mpanakanto Afrikana voalohany manana lahatsary mihoatra ny 1miliara fijery izy.  Tao anatin'ny enina taona, dia lasa izy ihany koa no mpanakanto miteny frantsay nahatratra izany haingana indrindra.1.https://fr.wikipedia.org/wiki/Aya_Nakamura

 TANTARAM-PIAINANY 

 Fahazazana 
Teraka tamin'ny 10 may 1995, tao Bamako, any Mali, avy amin'ny fianakaviana mpitendry zavamaneno sy mpitantara nentin-drazana. Dimy mianadahy ry zareo, ary izy no zokiny indrindra. Volana vitsivitsy taorian'ny nahaterahany dia tonga tany Frantsa ny finakaviany ary nipetraka tao Aulnay-sous-Bois izy ireo fony mbola zaza. Ny Rainy dia mpiasa ao amin'ny fisotroana ao amin'ny seranam-piaramanidina Roissy, ary ny reniny mpihira sy mpitantara nentin-drazana. Tsy nahazo antoka ny amin'izay lalan'asa mety ho raisiny izy, ka nanomboka nianatra lamaody tao La Courneuve: "Te ho lasa mpamorona lamaody aho, hoy izy, fa tsy nankafy izany intsony aho, ka dia nankany amin'ny mozika ka niafara tamin'izany".5.https://mg.globalvoices.org/2024/07/26/170841

Teraka tao Mali izy, nefa nangataka zom-pirenena frantsay tamin'ny taona 2017, ary nahazo izany tamin'ny 30 avrily 2021.2.https://www.cheriefm.fr/artistes/aya-nakamura/biographie3.https://fr.vikidia.org/wiki/Aya_Nakamura￼￼

 Asa sy fiainana an-tsehatra 
Fiandohana sy fahombiazana voalohany, niarahana amin'ny "Journal intime"(2014-2017).

Nanomboka nanoratra tononkira izy tamin'ny fahazazany. Namoaka ny hirany voalohany mitondra ny lohateny hoe "Karma" tao amin'ny tambajotran-tserasera izy tamin'ny taona 2014, fony vao sivy amby folo taona. Nifidy anarana an-tsehatra avy amin'ny anaran'iray amin'ireo mpilalao ao: Hiro Nakamura izy, noho ny fitiavanay manokana ilay andian-tantara amin'ny fahitalavitra mitondra ny lohateny hoe:"Heroes".

Niara-namorona hira mitantara fisarahana amin'ny fitiavana ihany koa izy sy Seysey, antsoina hoe "J'ai mal", amin'ny gadona "Zouk love". Nahazo mpijery mihoatra ny iray tapitrisa tao amin'ny "You Tube" ilay sarimihetsika.

Lasa mpamokatra sy mpitantana ny asany amin'ny sehatra ara-java-kanto i Dembo Camara, sakaizany efa ela. Tamin'ny taona 2015, niara-niasa tamin'ny mpamorona mozika Christopher Ghenda izy, tamin'ny famoronana hira mitondra ny lohateny hoe "Brisé", nahatratra telo amby folo tapitrisa ny mpijery izany tao amin'ny "You Tube".

Nandefa hira hafa koa izy,niarahany tamin'ilay mpanao "rap" fababy, nitondra ny lohateny hoe: "Love d'un voyau", ka vao mainka nahazo fankasitrahana bebe kokoa tao amin'ny "You Tube".

Nanao fampisehoana tao amin'ny kianja "Stade omnisports Modibo-Keïta" any Bamako izy, ho fanehoana ny firaiketam-pony amin'ny fiaviany, tamin'ny fandraisana anjara mialoha tamin'ny seho nataon'i Davido. Nanao hira manokana ho an'i Oumou Sangaré, iray amin'ireo mpihira malaza indrindra ao Mali, teraka tao Bamako tahaka azy ihany koa. Nanaiky handray anjara tao anatin'ilay "clip" mozika i Oumou Sangaré, hita tao anatin'izy io ny firaisankina sy fiarahana feno hafaliana teo amin'izy mirahavavy.

Tamin'ny volana janoary 2016, ilay mpihira dia nahazo fifanarahana tamin'ny tranom-pamokarana mozika "Warner Music". Nitohy ny fiaraha-miasa nataony tamin'io taona io ary namoaka ny hirany faharoa, mitondra ny lohateny hoe:"Super Héros", niarahana tamin'ilay mpanao rap Gradur. Noho ny fahombiazana sy ny fandraisana tsara tany anaty tambajotra sosialy, dia nanomana ny rakikira voalohany izy, naharitra vao vita nohon'ny fahasahiranana tamin'ny fiandohana niaraka  tamin'ny tranom-pamokarana voalohany, ary nohon'ny fahaterahan'ny zanany vavy.

Namoaka ny rakikira voalohany mitondra ny lohateny hoe:"Journal intime" izy tamin'ny 25 aogositra 2017. Tsy nilaza tamin'ny tranom-pamokarana mozika izy, momba ny fitondrany vohoka, raha tsy efa feno fito volana, satria hoy izy :"Raha tsy izany dia tsy ho nisy nanasonia fifanarahana tamiko mihitsy".

Nahazo takela-bolamena ilay rakikira, araka ny fanamafisan'ny SNEP (Syndicat National de l'Edition Phonographique) any Frantsa, tamin'ny volana febroary 2018. Nandray anjara tamin'ny alin'ni Mali tao Bercy izy, tamin'ny Asabotsy 23 septambra 2017, hetsika nokarakarain'ilay  Wati-Boss, Dawala, ho fankalazana ny tsingerin-taona nahaterahan'nh Mali tany Paris amin'ny alalan'ny mozika. Niara-nanaka-danja an-tsehatra tamin'i Oumou Sangaré sy ireo mpanakanto maliàna hafa toa an-dry: Cheick Tidiane Seck, Lassana Hawa, Mokobe,... Izy.

Nankatoavina ho "disque de platine" ilay rakikira tamin'ny volana martsa 2020.

 Loharano 

1.https://fr.wikipedia.org/wiki/Aya_Nakamura

2.https://www.cheriefm.fr/artistes/aya-nakamura/biographie3.https://fr.vikidia.org/wiki/Aya_Nakamura￼￼

4.https://open.spotify.com/intl-fr/artist/7IlRNXHjoOCgEAWN5qYksg

5.https://mg.globalvoices.org/2024/07/26/170841